ΓΡΑΠΤΗ ΕΡΩΤΗΣΗ E-0164/01

υποβολή: Jules Maaten (ELDR) προς την Επιτροπή

(31 Ιανουαρίου 2001)

Θέμα: Πρόοδος της καθιέρωσης του ευρώ στα μεμονωμένα κράτη μέλη της ευρωζώνης

1. Τοπουργείο οικονομικών της Ολλανδίας παρουσίασε πρόσφατα στοιχεία (όγδοη έκθεση προόδου για το ευρώ και το Δημόσιο) σχετικά με τον αργό ρυθμό προόδου της καθιέρωσης του ευρώ από φορείς του Δημοσίου. Από τα στοιχεία αυτά συνάγεται ότι το 64 % των δήμων της Ολλανδίας δεν έχει εισέλθει ακόμα στη φάσηλοποίησης της ευρωπαϊκής διαδικασίας. Υπάρχουν μάλιστα δήμοι (4 %) οι οποίοι δεν έχουν ακόμα αρχίσει τις σχετικές προετοιμασίες. Μεγάλες καθυστερήσεις παρατηρούνται κυρίως στους τομείς της ενημέρωσης και των επικοινωνιών. Μόνον ένα 16 % έχει καταρτίσει σχέδιο εξωτερικής επικοινωνίας ενώ το αντίστοιχο εσωτερικής

επικοινωνίας έχει καταρτισθεί μόνο από το 31 %. Το 45 % των δήμων έχει καταρτίσει σχέδιο για την προσαρμογή των διοικητικώνπηρεσιών. Η προετοιμασία των κοινωνικώνπηρεσιών έχει φθάσει το 60 %, ενώ των φορέων εκτέλεσης το 70 %, πράγμα που προκαλεί ανησυχία. Πολλέςπηρεσίες βρίσκονται ακόμα στο στάδιο καταγραφής. Είναι ενημερωμένη η Επιτροπή γι' αυτά τα ανησυχητικά στοιχεία;

2. Συμμερίζεται η Επιτροπή την ανησυχία μας ότι ο ρυθμός της καθιέρωσης του ευρώ στην ευρωζώνη είναι κατά πολύ βραδύτερος του επιθυμητού;

3. Μπορεί η Επιτροπή να διαχωρίσει ανά κράτος μέλος τις προόδους, τα πιθανά προβλήματα και τα ενδεχόμενα αδιέξοδα που χαρακτηρίζουν τα μεμονωμένα κράτη μέλη της ευρωζώνης;

4. Μπορεί η Επιτροπή να δηλώσει εάν στα κράτη μέλη της ευρωζώνηςφίστανται τα ίδια προβλήματα ή πολύ διαφορετικά προβλήματα όσον αφορά τη διαδικασία καθιέρωσης του ευρώ και ποιά σχετικά μέτρα προτίθεται να λάβει;

Απάντηση του κ. Solbes Mira εξ ονόματος της Επιτροπής

(4 Απριλίου 2001)

Η Επιτροπή είναι πληροφορημένη σχετικά με το βαθμό προετοιμασίας εισαγωγής του ευρώ από τις τοπικές ολλανδικές κοινότητες. Επί του παρόντος ο βαθμός προετοιμασίας των διαφόρων δήμων ποικίλλει, όμως διαπιστώθηκαν παρά ταύτα ορθές πρακτικές και ορισμένες ολλανδικές πόλεις έχουν συμβάλει ενεργητικά στην επεξεργασία ενός μεθοδολογικού οδηγού στήριξης για τη μετάβαση στο ευρώ των τοπικών ευρωπαϊκών κοινοτήτων.

Έχει ξεκινήσει η βελτίωση της τοπικής προετοιμασίας, ιδίως όταν πρόκειται για κοινωνικούς οργανισμούς, και η συνέχειά της είναι ιδιαίτερα αναγκαία στις Κάτω Χώρες καθώς και στα άλλα κράτη μέλη που συμμετέχουν.

Τα πρόσφατα αποτελέσματα της έρευνας του ευρωβαρομέτρου δείχνουν πράγματι ότι η πρόβλεψη και η προετοιμασία της μετάβασης στο ευρώ δενστερούν ακόμη μεταξύ των μικρών και μεσαίων επιχειρήσεων. Ωστόσο, οι δυναμικές εθνικές εκστρατείες πληροφόρησης που ξεκίνησαν στις αρχές 2001 δεν έχουν ακόμα τύχει ευρείας απήχησης, όπως και εκείνη της Ευρωπαϊκής Κεντρικής Τράπεζας, η οποία προέβλεψε μία σειρά συντονισμένων ειδικών δράσεων πληροφόρησης για το δεύτερο εξάμηνο του 2001.

Η Επιτροπή εκπονεί έναν μηνιαίο πίνακα προόδου για την προετοιμασία της εισαγωγής του ευρώ. Το έγγραφο αυτό το οποίο εκπονείται με βάση τις πληροφορίες που έχουν συλλεχθεί από όλες τις εθνικές δημόσιες διοικήσεις, παρουσιάζεται στους Υπουργούς Οικονομικών της ευρωομάδας και δημοσιεύεται,πό μορφήν περίληψης, στο διαδίκτυο.

Η προετοιμασία της εισαγωγής του ευρώ παρουσιάζει σε γενικές γραμμές τον ίδιο τύπο προβλημάτων σε όλες τις χώρες, αν και ο βαθμός τους κυμαίνεται αισθητά, γεγονός που δικαιολογεί τη λύση της μέσω της επικουρικότητας. Ωστόσο, η Επιτροπή δεν έχει παραμείνει αδρανής. Η Επιτροπή έχει στηρίξει από καιρό τις προσπάθειες των κρατών μελών μέσω των ανταλλαγών πληροφοριών και των ορθών πρακτικών μεταξύ τωνπευθύνων για το ευρώ των εθνικών διοικήσεων, μέσω συγχρηματοδότησης των εθνικών εκστρατειών πληροφόρησης και μέσω άμεσης χρηματοδότησης των ειδικών δράσεων, σε ευρωπαϊκό επίπεδο, της κοινωνίας των πολιτών. Η χρηματοδοτική επέμβαση πραγματοποιείται στα πλαίσια του προγράμματος Prince στην εκπόνηση και στην παρακολούθηση του οποίου το Ευρωπαϊκό Κοινοβούλιο συνεργάζεται στενά.